《临江仙》
清代·杨芳灿

一自游骢花外去，经年久绝音尘。空箱叠损郁金裙。

镜鸾羞独照，衾麝惜余熏。

碧海青天人怅望，断肠最是黄昏。红笺小字写回文。

泪丝山枕雨，梦影锁窗云。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。